ທ່ານ​ໄບ​ເດັນ ປະ​ເຊີນ​ກັບ​ ການ​ທົດ​ສອບ ທີ່​ສຳ​ຄັນ ຢູ່​ລັດ​ຄາ​ໂຣ​ໄລ​ນາ​ໃຕ້ ໃນ​ຂະ​ນະ​ທີ່ ທ່ານ​ແຊນ​ເດີ​ຣ໌​ສ ​ສືບ​ຕໍ່ ມີ​ຄະ​ແນນ​ເພີ້ມ​ຂຶ້ນ 
ອະ​ດີດ​ຮອງ​ປະ​ທາ​ນາ​ທິ​ບໍ​ດີ ໂຈ ໄບ​ເດັນ ​ຄັ້ງ​ນຶ່ງ​ ເປັນ​ຜູ້​ມີ​ຄະ​ແນນ​ນຳ​ໜ້ານັ້ນ ​ບໍ່ໄດ້​ຮັບ​ຄະ​ແນນ​ສຽງ​ດີ​ປານ​ໃດ ໃນ​ ການ​ເລືອກ​ຕັ້ງ​ຂັ້ນ​ຕົ້ນ ​ແລະ​ການ​ປະ​ຊຸມ​ປ່ອນ​ບັດ ຢູ່​ໃນ​ສາມ​ລັດ ຈຶ່ງຕ້ອງການ​​ໄຊຊະ​ນະ​ ​ຢູ່​ລັດ​ຄາ​ໂຣ​ໄລ​ນາ​ໃຕ້.
ບັນດາຜູ້ປ່ອນບັດຢູ່ໃນລັດຄາໂຣໄລນາໃຕ້ ພາກັນປ່ອນບັດລົງຄະແນນສຽງ ໃນການ ເລືອກຕັ້ງຂັ້ນຕົ້ນຂອງພັກເດໂມແຄຣັດໃນວັນເສົາມື້ນີ້ທີ່ຈະມີບົດບາດສຳຄັນຕໍ່ການປ່ອນ ບັດເລືອກຕັ້ງຂັ້ນຕົ້ນ ໃນວັນອັງຄານພິເສດ ໃນ 14 ລັດ ການແຂ່ງຂັນຢູ່ລັດຄາໂຣໄລນາໃຕ້ສະເໜີໃຫ້ບັນດາຜູ້ສະໝັກຈຳນວນນຶ່ງ ມີໂອກາດທີ່ ຈະເຮັດໃຫ້ການໄດ້ຮັບຄະແນນສຽງເພີ້ມຂຶ້ນຂອງສະມາຊິກສະພາສູງຈາກລັດເວີມັນທ໌ ທ່ານເບີນີ ແຊນເດີຣ໌ສ ນັ້ນຊ້າລົງ ໃນການຂັດຂວາງຕໍ່ປະທານາທິບໍດີທຳ ທີ່ລົງສະໝັກ ເພື່ອເຂົ້າແຂ່ງຂັນເອົາຕຳແໜ່ງຄືນໃໝ່ ໃນການເລືອກຕັ້ງທົ່ວໄປ ໃນເດືອນພະຈິກຈະ ມາເຖິງນີ້ ອະດີດຮອງປະທານາທິບໍດີ ໂຈ ໄບເດັນ ຊຶ່ງຄັ້ງນຶ່ງເປັນຜູ້ມີຄະແນນນຳໜ້ານັ້ນບໍ່ ໄດ້ຮັບ ຄະແນນສຽງດີປານໃດ ໃນການເລືອກຕັ້ງຂັ້ນຕົ້ນ ແລະການປະຊຸມປ່ອນບັດ ຢູ່ໃນສາມ ລັດ ຈຶ່ງຕ້ອງການໄຊຊະນະຢ່າງແຮງຢູ່ລັດຄາໂຣໄລນາໃຕ້ ເພື່ອຈະເຮັດໃຫ້ການໂຄສະ ນາຫາສຽງຂອງທ່ານດຳເນີນຕໍ່ໄປໄດ້, ທ່ານໄບເດັນ ໄດ້ດິ້ນລົນເພື່ອຊອກຫາເງິນ ແລະ ສ້າງຄວາມກະຕືລືລົ້ນໃນຖັນແຖວຂອງບັນດາສະມາຊິກພັກເດໂມແຄຣັດ ລັດຄາໂຣໄລນາໃຕ້ໄດ້ພິຈາລະນາວ່າເປັນ “ກຳແພງປ້ອງກັນ” ໃຫ້ແກ່ທ່ານໄບເດັນ ເພາະວ່າເປິເຊັນສ່ວນໃຫຍ່ຂອງຜູ້ປ່ອນບັດເປັນຊາວອາເມຣິກາເຊື້ອສາຍອາຟຣິກາ ຜູ້ທີ່ມີຄວາມຈົງຮັກພັກດີຕໍ່ທ່ານມາເປັນເວລາດົນນານ ແລະອະດີດປະທານາທິບໍດີ ບາຣັກ ໂອບາມາ ການສູນເສຍໃຫ້ແກ່ທ່ານແຊນເດີຣ໌ສ ອາດບັງຄັບໃຫ້ອະດີດຮອງ ປະທານາທິບໍດີ ຕ້ອງຖອນຕົວອອກຈາກການແຂ່ງຂັນ ທ່ານໄບເດັນມີຄະແນນ 10 ເປີເຊັນນຳໜ້າທ່ານແຊນເດີຣ໌ສ ໃນການຢັ່ງສຽງຂອງອົງ ການ RealClearPolitics ໃນລັດຄາໂຣໄລນາໃຕ້ ແຕ່ທ່ານທອມ ສະເຕເຢີ ມະຫາ ເສດຖີພັນລ້ານ ແລະຜູ້ໃຈບຸນ ທີ່ໄດ້ລົງທຶນທັງເວລາຢ່າງຫຼວງຫຼາຍ ແລະເງິນເຂົ້າໃສ່ ການໂຄສະນາຫາສຽງ ຢູ່ໃນລັດຄາໂຣໄລນາໃຕ້ ປາກົດວ່າໄດ້ມາແບ່ງເອົາຄະແນນ ນຳໜ້າຂອງທ່ານໄບເດັນໄປ ທ່ານໄບເດັນໄດ້ຮັບການຊຸກຍູ້ທີ່ຕ້ອງການຫຼາຍຂຶ້ນ ໃນວັນພຸດຜ່ານມາ ເວລາສະມາ ຊິກສະພາຕ່ຳລັດຄາໂຣໄລນາໃຕ້ ທ່ານເຈມສ໌ ຄລາຍເບີນ ໄດ້ປະກາດໃຫ້ການສະ ໜັບສະໜູນທ່ານ ທ່ານແຊນເດີຣ໌ສ ສະມາຊິກສະພາສູງບໍ່ສັງກັດພັກແລະກ່າວເຖິງ ຕົນເອງວ່າເປັນນັກສັງຄົມນິຍົມເດໂມແຄຣັດນັ້ນ ເຂົ້າໄປລັດຄາໂຣໄລນາໃຕ້ ໃນຖາ ນະ ຜູ້ມີຄະແນນສຽງນຳໜ້າແຫ່ງຊາດຢ່າງແຈ້ງຂາວ ຫຼັງຈາກໄດ້ຮັກສາການເປັນທີ ສອງ ຢ່າງໃກ້ຊິດ ໃນການປ່ອນບັດ ທີ່ເສັດສິ້ນລົງຢູ່ລັດໄອໂອວາ ແລະໄດ້ຮັບໄຊຊະ ນະ ຢູ່ໃນລັດນິວແຮມເຊີ ແລະລັດເນວາດາ